**A Fundamenta-Lakáskassza Zrt. HIRDETMÉNYE**

**A 2013.06.20-tól 2013.08.15-ig megkötött**

**lakás-előtakarékossági szerződésekre alkalmazott**

**DUPLÁZÓ BÓNUSZ AKCIÓRÓL**

Tájékoztatjuk Tisztelt Ügyfeleinket, hogy a Fundamenta-Lakáskassza Zrt. a 2013.06.20-tól 2013.08.15-ig újonnan megkötött lakás-előtakarékossági szerződésekre az első megtakarítási évre **DUPLÁZÓ BÓNUSZT** ír jóvá a jelen Hirdetmény szerinti akciós feltételek teljesülése esetén. Az akció részletes feltételei a következők:

1. Az akció valamennyi, a jelen hirdetmény **érvényességi ideje alatt** bármely lakás-előtakarékoskodó (szerződő) által minimálisan 8 megtakarítási évre **kötött 6-os és 8-as módozatú lakás-előtakarékossági szerződésre** érvényes, ide nem értve a 4. pont szerint megjelölt szerződéseket, amelyek az akcióban nem vesznek részt. Az akcióban azok a szerződések vesznek részt, amelyeknél a szerződő a szerződés megkötésére irányuló írásbeli ajánlatát (az ajánlati nyomtatvány aláírásának a napja) az akció időtartamán belül tette meg, ideértve a határnapokat is.
2. A **DUPLÁZÓ bónusz összege** egyenlő a lakás-előtakarékossági szerződés első megtakarítási évére megigényelt és a lakás-előtakarékossági szerződésen ténylegesen jóváírt állami támogatás összegével.
3. A **DUPLÁZÓ bónusz jóváírásának és kifizetésének további feltétele**, hogy a megkötött lakás-előtakarékossági szerződés módozatához tartozó minimális megtakarítási idő elérésével, legkorábban 8 megtakarítási év után, de maximum 12 megtakarítási éven belül **kiutalásra kerüljön[[1]](#footnote-1).**
4. A DUPLÁZÓ bónusz **nem jár** azon szerződésekre,
5. amelyek a **fentiekben leírt feltételeknek nem felelnek meg** (pl. a szerződés felmondással megszűnik, vagy nem kerül sor a lakás-előtakarékossági szerződés fentiek szerinti kiutalására, vagy a megtakarítási idő nem éri el a 8 megtakarítási évet),
6. amelyeket a megtakarítási idő alatt a szerződő, írásbeli nyilatkozat alapján partnerbanki hitelügylete biztosítására vagy csoportos lakáscélú beruházás érdekében felajánl (**zárol/engedményez/óvadékba ad**)**,** vagy

**A Fundamenta-Lakáskassza Zrt. HIRDETMÉNYE**

**A 2013.06.20-tól 2013.08.15-ig megkötött**

**lakás-előtakarékossági szerződésekre alkalmazott**

**DUPLÁZÓ BÓNUSZ AKCIÓRÓL folytatása**

1. amely szerződésre a szerződő a Fundamenta-Lakáskassza Zrt.-től **a szerződés megtakarítási ideje alatt azonnali áthidaló kölcsönt vagy áthidaló kölcsönt[[2]](#footnote-2) igényel** (hitelkérelmet aláír, függetlenül a kölcsönszerződés létrejöttétől),
2. amely szerződésnek a választott módozathoz és szerződéses összeghez tartozó, a szerződéses összeg arányában kifejezett megtakarítási rátája - mely a módozat jellemzője (Fundamenta-Lakáskassza Zrt., Általános Szerződési Feltételek 7. § (1) bekezdése, illetőleg 3. sz. és 5. sz. mellékletek) - nem éri el a havi 9.900- Ft-ot,
3. amely szerződés módozata a szerződő kérésére olyan módozatra vált, aminek a módozathoz tartozó minimális megtakarítási ideje kevesebb, mint 8 megtakarítási év. A módozatok jellemzőit a Fundamenta-Lakáskassza Zrt. megkötésekor hatályos Általános Szerződési Feltételek 3. sz. illetőleg 5. sz. mellékletei tartalmazzák.
4. A Fundamenta-Lakáskassza Zrt. a Duplázó Bónusz összegét a megtakarítási idő alatt a kiutalásig **elkülönítve kezeli**, arra állami támogatást nem igényel és kamatot nem ír jóvá.
5. **A Fundamenta-Lakáskassza Zrt. a Duplázó Bónusz összegét** a szerződés **kiutalásakor a megtakarítási számlán jóváírja** és a szerződés teljes megtakarításának részeként fizeti ki[[3]](#footnote-3), így a Duplázó Bónusszal **növelt megtakarítások összegének lakáscélú felhasználását is igazolni kell.**
6. A lakás-előtakarékossági szerződésekre vonatkozó Egységesített Betéti Kamatláb Mutató (EBKM[[4]](#footnote-4)) duplázó bónusz nélkül:

|  |  |  |
| --- | --- | --- |
|  | **Állami támogatással** | **Állami támogatás nélkül** |
| **2013.06.30-ig** | 4,98-6,96 % | 0,07-2,25% |
| **2013.07.01-től** | 4,98-8,15% | 0,07-2,25% |

**A Fundamenta-Lakáskassza Zrt. HIRDETMÉNYE**

**A 2013.06.20-tól 2013.08.15-ig megkötött**

**lakás-előtakarékossági szerződésekre alkalmazott**

**DUPLÁZÓ BÓNUSZ AKCIÓRÓL folytatása**

1. A Duplázó Bónusz akcióra jogosult szerződések lakáskölcsönére vonatkozó Teljes Hiteldíj Mutató (THM[[5]](#footnote-5)):

|  |  |
| --- | --- |
|  | **THM** |
| **624-es** módozat szerint | 7,45 % |
| **824-es** módozat szerint | 5,42 % |

1. A DUPLÁZÓ BÓNUSZ AKCIÓ hatálya alatt kötött lakás-előtakarékossági szerződésekre egyebekben változatlanul alkalmazni kell a Fundamenta-Lakáskassza Zrt. mindenkor hatályos Általános Szerződési Feltételeit (Üzletszabályzatát). A lakás-előtakarékossági szerződés részletes leírását a jelen pontban hivatkozott Üzletszabályzat tartalmazza.

Jelen Hirdetmény közzétételére a személyes ügyfélszolgálaton történt kifüggesztés, valamint a [www.fundamenta.hu](http://www.fundamenta.hu) hivatalos honlapunkon való megjelenés útján kerül sor.

Budapest, 2013.06.19.

|  |  |
| --- | --- |
| Dr. Gergely Károly | Kiss András |
| elnök-vezérigazgató  sk. | ügyviteli igazgató  sk. |

**Fundamenta-Lakáskassza Lakás-takarékpénztár Zártkörűen Működő Részvénytársaság**

1. A lakás-előtakarékossági szerződés kiutalásának részletes feltételeit a vonatkozó jogszabályok alapján kialakított és a felügyeleti szerv által engedélyezett Általános Szerződési Feltételek (Üzletszabályzat) tartalmazza. Ennek értelmében a kiutalásra (ami nem azonos a szerződés kifizetésével), akkor kerülhet sor, ha a lakás-előtakarékoskodó elérte az adott módozatra meghatározott minimális megtakarítási időt és a lakás-előtakarékoskodó megtakarította az adott módozatra meghatározott minimális megtakarítási hányadot, valamint a szerződés elérte az adott módozatra meghatározott minimális értékszámot, továbbá a szerződés elérte a célértékszámot, ha az magasabb, mint a minimális értékszám és a lakás-előtakarékoskodó az előírt határidőn belül jelezte a lakás-takarékpénztárnál, hogy a kiutalást kész elfogadni. A 6-os és 8-as módozatok kiutalási jellemzőit a szerződés megkötésekor hatályos Általános Szerződési Feltételek 3. sz. és 5. sz. mellékletek tartalmazzák. [↑](#footnote-ref-1)
2. A Fundamenta-Lakáskassza Zrt. lakáskölcsön mellett értékesített hiteltermékeivel kapcsolatosan bővebb tájékoztatást a [www.fundamenta.hu](http://www.fundamenta.hu) oldalon az információtár menüponton belül a dokumentumtárban található „Tájékoztató Azonnali Áthidaló Kölcsönről lakossági ügyfelek számára 2013.03.01”, „Tájékoztató Áthidaló Kölcsönről lakossági ügyfelek számára 2013.03.01”, „Tájékoztató Azonnali Áthidaló Kölcsönről Társasházak és Lakásszövetkezetek számára 2012.10.01” és a „Tájékoztató Áthidaló Kölcsönről Társasházak és Lakásszövetkezetek számára 2012.10.01”elnevezésű dokumentumban találhat. [↑](#footnote-ref-2)
3. A kiutalási összeg részletezését a lakástakarékpénztárakról szóló 1996. évi CXIII. törvény 10.§ (1) bekezdése tartalmazza, amely szerint a kiutalási összeg a következő részekből áll: a lakás-előtakarékoskodók által befizetett betétek, a betétekre jóváírt kamatok, a jóváírt állami támogatás és annak kamatai, valamint a már lakáskölcsönt kapott lakás-előtakarékoskodók, illetve kedvezményezettek tőketörlesztései. [↑](#footnote-ref-3)
4. A betéti kamat és az értékpapírok hozama számításáról és közzétételéről szóló 82/2010. (III. 25.) Korm. rendelet (továbbiakban EBKM r.) szerint a hitelintézetnek üzletszabályzatában az egyes általa kínált betéti szerződések esetében rögzített kamatszámítási módszeren kívül az egységesített betéti kamatláb mutatót (a továbbiakban: EBKM) is ki kell számítania, és azt a jogszabályban meghatározott módon közzé kell tennie. Az EBKM r. értelmében rögzítjük, hogy lakás-takarékpénztár esetén a kereskedelmi kommunikációban az EBKM értékét havi 20 000 forint folyamatos betételhelyezést feltételezve kell meghatározni. [↑](#footnote-ref-4)
5. A Fundamenta-Lakáskassza Zrt. a teljes hiteldíj mutató meghatározásakor, a teljes hiteldíj mutató meghatározásáról, számításáról és közzétételéről szóló 83/2010. (III. 25.) Korm. r. (továbbiakban Korm. r.) 9. § (3) bek. alapján a legközelebbi - a hiteltípusra létező - összeget és futamidőt vette figyelembe.

   A fogyasztónak nyújtott hitelről szóló 2009. évi CLXII. törvény (továbbiakban Ftv.) 3. § 20. pontja szerint, a teljes hiteldíj mutató *(THM)*: a hitel teljes díjának aránya a hitel teljes összegéhez éves százalékában kifejezve. Az Ftv. 3. § 10. pontja szerint a hitel teljes díja: a hitelező által ismert minden olyan - a teljes hiteldíj mutató számításánál a külön jogszabály szerint figyelembe veendő - ellenszolgáltatás, amelyet a fogyasztó a hitelszerződés kapcsán megfizet. A Korm. rendelet 3. § (1) bekezdése szerint *a teljes hiteldíj mutató* (a továbbiakban: THM) számításánál figyelembe kell venni a fogyasztó által a hitelszerződés és a lízingszerződés (a továbbiakban együtt: hitelszerződés) kapcsán fizetendő összes díjat *(ideértve a kamatot, díjat, jutalékot, költséget és adót)*, valamint a hitelhez kapcsolódó járulékos szolgáltatások költségeit, ha a hitelező vagy a lízingbe adó (a továbbiakban együtt: hitelező) számára ismertek, továbbá a szolgáltatás igénybevételét a hitelszerződés megkötéséhez vagy ajánlat szerinti megkötéséhez a hitelező előírja. Az induló THM a Fundamenta-Lakáskassza Zrt. szerződéskötéskor érvényes ügyleti kamatlába, valamint a szerződéskötéskor ismert, felmerülő költségek figyelembevételével kerül kiszámításra. A THM meghatározása az aktuális feltételek és a hatályos jogszabályok figyelembevételével történt, a feltételek változása esetén a mértéke módosulhat [↑](#footnote-ref-5)